b'\n_START_ARTICLE_\nTop Gun\n_START_SECTION_\nArgument\n_START_PARAGRAPH_\nTom Cruise interpreta el paper del tinent Pete Mitchell, conegut com a "Maverick", un talent\xc3\xb3s aviador de Grumman F-14 Tomcat de la Marina dels Estats Units. Maverick \xc3\xa9s el fill d\'un pilot de la Guerra del Vietnam, en la qual fou tocat en circumst\xc3\xa0ncies misterioses, i fou considerat desaparegut en combat a causa d\'errors comesos per ell mateix, per aix\xc3\xb2 Maverick lluita per desempallegar-se de la mala fama que va caure sobre el seu nom pels suposats errors del seu pare._NEWLINE_La pel\xc2\xb7l\xc3\xadcula comen\xc3\xa7a amb Maverick i el seu oficial de radar i intercepci\xc3\xb3 (RIO) "Goose", juntament amb "Cougar" i el seu RIO "Merlin", buscant dos objectes desconeguts al radar, avions MiG 28 als que no poden enfrontar-se en combat. Maverick, amb poc combustible, s\'arrisca heroicament perqu\xc3\xa8 Cougar torni al portaavions._NEWLINE_Com a resultat d\'aquest incident Cougar es retira, deixant Maverick i Goose com els millors de l\'esquadr\xc3\xb3, i s\xc3\xb3n enviats a l\'Escola d\'Armes de Combat a Miramar (Calif\xc3\xb2rnia), coneguda col\xc2\xb7loquialment entre els aviadors com Top Gun._NEWLINE_Mentre est\xc3\xa0 a l\'entrenament, estableix rivalitat amb Tom "Iceman" Kazanski. Tamb\xc3\xa9 s\'enamora de la seva instructora Charlotte "Charlie" Blackwood._NEWLINE_Durant la seva estada a Top Gun, "Goose" mor en un accident de Tomcat del qual Maverick no va tenir la culpa, per\xc3\xb2 ell s\'enfronta a la idea de deixar de pilotar per una greu crisi de confian\xc3\xa7a. \xc3\x89s aqu\xc3\xad quan s\'adona del dest\xc3\xad real del seu pare mort en combat ajudant altres aviadors.'